Diari Oficial de la Generalitat Valenciana


Sumari del DOGV 9894, del 16-07-2024 (2024/6872)

CORRECCIÓ D'ERRADES de la Resolució de 29 d'abril de 2024, del director general de l'Institut Valencià de Cultura, per la qual es dona publicitat a la llista definitiva de persones admeses i excloses i es designen les persones integrants de l'òrgan tècnic de selecció del procés de selecció per a l'ingrés com a personal fix en el lloc de treball número 248 de l'IVC, operador o operadora d'equips, corresponent al procés d'estabilització previst en la disposició addicional sexta de la Llei 20/2021, de 28 de desembre.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9894

Data del DOGV
:   16-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6872

CVE
:   VSSK-L-8006-9145

Data del document
:   08-07-2024

Organisme emissor
:   Institut Valencià de Cultura

Tipus de document
:   Correcció d'errades

Correcció d'errades

Vista la Resolució de 29 d'abril de 2024, del director general de l’Institut Valencià de Cultura, per la qual es dona publicitat a la llista definitiva de persones admeses i excloses i es designen les persones integrants de l'òrgan tècnic de selecció del procés de selecció per a l'ingrés com a personal fix en el lloc de treball núm. 248 de l’IVC, operador/a d'equips, corresponents al procés d'estabilització previst en la disposició addicional sexta de la Llei 20/2021, de 28 de desembre de mesures urgents per a la reducció de la temporalitat en l'ocupació pública, de l'oferta d'ocupació pública de 2022 de la mencionada entitat, convocatòria 21/2022 (DOGV 9851, 17.05.2024).

Reunit l'òrgan tècnic de selecció de la citada convocatòria en data 4 de juliol de 2024, i advertit l’error en el text de l'esmentada Resolució, per error material en la comprovació del compliment per les persones aspirants del requisit previst en la base segona 4a de la convocatòria, relatiu a la titulació d'accés o un mínim de 18 mesos d'experiència com a personal laboral fix amb categoria d'auxiliar d'explotació en Televisió Autonòmica Valenciana, SA.

Vist que sobre la base del que es disposa en l'article 109.2 de la Llei 39/2015, d'1 d'octubre, de procediment administratiu comú de les administracions públiques, les administracions públiques podran, així mateix, rectificar en qualsevol moment, d'ofici o a instàncies dels interessats, els errors materials, de fet o aritmètics existents en els seus actes.

D'acord amb les atribucions que a esta direcció general li atribuïx l'article 8.2.e del Decret  5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat (actual Institut Valencià de Cultura),

RESOLC

*Primer*

Modificar la resolució esmentada en el que afecta el requisit previst en la base segona 4a de la citada convocatòria, per la qual cosa la persona aspirant Jaime José Jaén Caballero, amb DNI \*\*\*0107\*\*, queda exclosa del procediment per no quedar suficientment acreditat el requisit de titulació o un mínim de 18 mesos d'experiència com a personal laboral fix amb categoria d'auxiliar d'explotació en Televisió Autonòmica Valenciana, SA.

*Segon*

Concedir a la persona aspirant un nou termini de deu dies hàbils, comptats a partir de l'endemà de la publicació de la present correcció en el *Diari Oficial de la Generalitat Valenciana*, per a poder esmenar el defecte que ha motivat l'exclusió. Preferentment, l'esmena, si és el cas, es realitzarà a través de la seu electrònica de l’Institut Valencià de Cultura, mitjançant instància genèrica, en <https://sede.ivc.gva.es/.>

Contra la present resolució, que posa fi a la via administrativa, la persona interessada podrà formalitzar demanda davant el jutjat social de València en el termini de dos mesos, d'acord amb el que es preveu en l'article 69 de la Llei 36/2011, de 10 d'octubre, reguladora de la jurisdicció social, sense perjuí que la persona interessada puga exercitar, si és el cas, qualsevol altre que estime procedent.

  

València, 8 de juliol de 2024

Álvaro López-Jamar Caballero

Director general de l'Institut Valencià de Cultura